**Všeobecné kritériá pre výber tretích subjektov v národných projektoch**

|  |  |
| --- | --- |
| Formálne kritériá pre posudzovanie výberu tretích subjektov v národnom projekte „Podpora a zvyšovanie kvality terénnej sociálnej práce“ | Hodnotenie kritéria |
| 1. | Podmienka nebyť dlžníkom na daniach, nebyť dlžníkom poistného na zdravotnom poistení, nebyť dlžníkom na sociálnom poistení | áno - nie |
| 2. | Podmienka, že voči žiadateľovi nie je vedené konkurzné konanie, reštrukturalizačné konanie, nie je v konkurze alebo v reštrukturalizácii, alebo nútenej správe | áno - nie |
| 3. | Podmienka zákazu vedenia výkonu rozhodnutia voči žiadateľovi | áno - nie |
| 4. | Podmienka, že žiadateľ nie je podnikom v ťažkostiach (ak relevantné) | áno - nie |
| 5. | Podmienka, že voči žiadateľovi sa nenárokuje vrátenie pomoci na základe rozhodnutia EK, ktorým bola pomoc označená za neoprávnenú a nezlučiteľnú so spoločným trhom  | áno - nie |
| 6. | Podmienka finančnej spôsobilosti spolufinancovania projektu | áno - nie |
| 7. | Podmienka identifikácie žiadateľa a štatutárneho zástupcu | áno - nie |
| 8. | Podmienka, že žiadateľ ani jeho štatutárny orgán, ani žiadny člen štatutárneho orgánu, ani prokurista/i, ani osoba splnomocnená zastupovať žiadateľa v procese poskytnutia podpory neboli právoplatne odsúdení za trestný čin korupcie, za trestný čin poškodzovania finančných záujmov Európskych spoločenstiev, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe d) trestný čin založenia, zosnovania a podporovania zločineckej skupiny (§296 Trestného zákona)e) machinácie pri verejnom obstarávaní a verejnej dražbe (§ 266 až § 268 Trestného zákona). | áno - nie |
| 9. | Podmienka neporušenia zákazu nelegálnej práce a nelegálneho zamestnávania za obdobie 5 rokov predchádzajúcich k podaniu žiadosti | áno - nie |
| 10. | Podmienka oprávnenosti aktivít projektu (zriaďovacia listina/štatút, výpis z príslušného registra, oprávnenie podľa osobitného predpisu) | áno - nie |
| ~~11.~~ | ~~Podmienka dostatočnej administratívnej kapacity na riadenie projektu (ak je relevantné)~~ | irelevantné |

Ak je kritérium vyhodnotené ako NIE, žiadosť nie je ďalej postúpená na odborné a technické hodnotenie a špecifické hodnotenie kritérií.

|  |
| --- |
| Odborné a technické kritériá pre posudzovanie výberu tretích subjektov v národnom projekte „Podpora a zvyšovanie kvality terénnej sociálnej práce“ – cieľová skupina ľudia bez domova |
| P. č. | Oblasť | Názov kritéria | Hodnotenie kritéria |
| 1. | Pôsobenie na trhu práce | Posudzovanie dĺžky existencie subjektu na trhu (stanovy, výročné a monitorovacie správy, prípadne ďalšie relevantné dokumenty, ktorými môže organizácia žiadateľa preukázať dĺžku obdobia, počas ktorého sa aktívne venuje práci pre cieľovú skupinu). | 0 - 20  |
| 2. | Poskytovanie služby | Skúsenosti s poskytovaním služieb v súlade s oprávnenými aktivitami v národnom projekte:1. počet klientov zo skupiny ľudia bez domova,
2. počet poskytovaných programov/typov aktivít pre ľudí bez domova v stanovenom období,
3. počet hodín odpracovaných zamestnancami žiadateľa v prospech ľudí bez domova v stanovenom období

(Čestné vyhlásenie žiadateľa - vzor). | 0 - 40  |
| 3. | Disponibilita potrebného vybavenia | Schopnosť organizácie predfinancovať mzdy pracovníkov(Výpis z bankového účtu organizácie preukazujúci schopnosť predfinancovať mzdy požadovaného množstva zamestnancov počas doby minimálne 2 mesiacov). | áno - nie |
| 4. | Akreditácia alebo registrácia | Akreditácia, alebo registrácia subjektu na výkon odborných činností, resp. služieb alebo opatrení vyplývajúcich zo: V zmysle zákona č. 448/2008 Z.z. o sociálnych službách §16 Odborné činnosti:(1) Odborné činnostib) špecializované sociálne poradenstvoŠpecializované poradenstvo je zistenie príčin vzniku, charakteru a rozsahu problémov fyzickej osoby, rodiny alebo komunity a poskytnutie im konkrétnej odbornej pomoci(Akreditácia alebo Registrácia v zmysle zákona č. 448/2008 Z.z.). | 0 – 5  |

Ak je celkový počet bodov kritérií vyhodnotený na menej ako 45% najvyššieho možného počtu bodov, žiadosť nie je ďalej postúpená na špecifické hodnotenie kritérií.

|  |
| --- |
| Špecifické odborné kritériá pre posudzovanie výberu tretích subjektov v národnom projekte „Podpora a zvyšovanie kvality terénnej sociálnej práce“ |
| P. č. | Názov kritéria | Hodnotenie kritéria |
| 1. | Súlad predpokladaných (v žiadosti organizácie uvedených) činností zamestnancov zapojených do NP TSP I s východiskami, cieľmi a hodnotami terénnej sociálnej práce v zmysle štandardov TSP(Popis činností a aktivít, ktoré budú vykonávať zamestnanci žiadateľa zapojení do projektu – Príloha žiadosti). | áno - nie |

Kritérium musí byť vyhodnotené ako áno, inak je žiadosť zamietnutá.

Vysvetlivky k hodnoteniu kritérií:

**Posudzovanie dĺžky existencie subjektu na trhu**

Bodové hodnotenie:

1 rok - 2 body,

2 roky - 6 bodov,

3 roky - 12 bodov,

4 a viac rokov - 20 bodov,

**Skúsenosti s poskytovaním služieb v súlade s oprávnenými aktivitami v národnom projekte**

a) počet klientov cieľovej skupiny (v zmysle Oznámenia - ľudí bez domova, ďalej ĽbD) za rok predchádzajúci rok (2018):

Bodové hodnotenie:

1- 20% MP - 2 body,

21-40% MP - 4 body,

41-60% MP - 6 bodov,

61-80% MP - 8 bodov,

81% MP - MP - 10 bodov,

pričom MP je maximálny počet klientov v žiadostiach o zapojenie sa do projektu. (Tento princíp je zvolený z dôvodu zachovania princípu pomernosti a z dôvodu, že doteraz nebola presne zmapovaná veľkosť cieľových skupín klientov, s ktorými pracujú organizácie zamerané na pomoc ĽbD. Pre IA MPSVR SR tak nie je možné vopred kvalifikovane odhadnúť pevne stanovené kvantitatívne hodnoty.)

b) počet poskytovaných programov/ typov aktivít pre ĽbD

Vybrané programy/typy aktivít:

1.sociálne poradenstvo - špecializované,

2. streetwork,

3. advokácia v prospech ĽbD (individuálna, skupinová, akčné plány pre samosprávy, návrhy legislatívnych zmien...),

4. aktivity na podporu samostatného bývania (nájomné byty, úprava vlastníckych vzťahov k nehnuteľnosti a pod., neakceptuje sa pomoc pri umiestnení do nocľahárne, útulku a krátkodobých ubytovní),

5. vzdelávacie aktivity (tréningy na rozvoj sociálnych kompetencií a zručností),

6. vytvorenie pracovných miest pre ĽbD (zamestnávanie ĽbD na rôzne úväzky...),

7. aktivity zamerané na zvýšenie zamestnateľnosti ĽbD (vzdelávacie aktivity na rozvoj pracovných zručností, pracovná terapia...),

8. voľnočasové aktivity pre ĽbD (napr. zorganizovanie športových a kultúrnych aktivít....),

9. iné doplniť text maximálne 30-40 znakov na každý program/aktivitu.

Upozornenie: Výdaj stravy, výdaj oblečenia, poskytovanie prechodného ubytovania a možnosť využívať hygienické zariadenia nie sú službami podporovanými v rámci projektu NP TSP I.

Bodové hodnotenie:

1 služba - 1 bod,

2 služby - 2 body,

3 služby - 3 body,

4 služby - 4 body,

5 služieb - 5 bodov,

6 služieb - 6 bodov,

7 služieb - 7 bodov,

8 služieb - 8 bodov,

9 služieb - 9 bodov,

10 služieb - 10 body,

c) počet hodín odpracovaných v prospech ĽbD - žiadatelia uvedú počet hodín na jednotlivé typy úväzkov v roku 2018 a v žiadosti budú zrátané kumulatívne. Zamestnanecké úväzky v zmysle Zákonníka práce: TPP, DoVP, DoPČ, MZ.

Bodové hodnotenie:

do 4000 hodín - 2 body,

do 6000 hodín - 6 bodov,

do 8000 hodín - 10 bodov,

do 10000 hodín - 14 bodov,

10000 a viac hodín - 20 bodov;

**Akreditácia, alebo registrácia subjektu na výkon odborných činností, resp. služieb alebo opatrení vyplývajúcich zo zákona č. 448/2008 Z.z. o sociálnych službách §16 Odborné činnosti** b) špecializované sociálne poradenstvo

áno – 5 bodov

nie – 0 bodov

**Súlad predpokladaných (v žiadosti organizácie uvedených) činností zamestnancov zapojených do NP TSP I s východiskami, cieľmi a hodnotami terénnej sociálnej práce v zmysle štandardov TSP**

Hodnotiaca komisia posúdi súlad činností uvedených v popise so Štandardmi terénnej sociálnej práce a terénnej práce vo vylúčených komunitách.